### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Det Konservative Folkeparti ønsker at skabe en udvikling på det idrætspolitiske område, der kan rykke [adresse] op i toppen af feltet, nationalt såvel som internationalt. Ét skridt på vejen er at skabe de bedste muligheder for vores aktive foreningsliv på idrætsområdet. [adresse] er en studieby med en stor andel unge idrætsudøvere til følge, men [adresse] er også mere og andet end kun unge mennesker. Borgere i alle aldre ønsker at være aktive og engagere sig i deres lokale idrætsforeninger. Dette besværliggøres i dag af kommunens politik for lokaletilskud, der diskriminerer mod medlemmer over 25 år. Særligt de små og lokale klubber bliver ramt af dette økonomisk, hvilket begrænser de “voksne” generationers mulighed for at dyrke sport.

Det Konservative Folkeparti ønsker at fjerne 25-års reglen for lokaletilskud på små faciliteter, så det bliver mere rentabelt at drive idrætsforening, hvor der også er en betydelig andel medlemmer over 25 år. Dette vil være med til at engagere endnu flere i deres lokalområde, styrke sociale fællesskaber og øge den generelle sundhed for borgerne i [adresse].

Forslag

Det foreslås derfor, at:

1) 25-års reglen for lokaletilskud på små faciliteter afskaffes

Finansiering

Sport og Fritid har tidligere beregnet, at en fjernelse af 25- års reglen på de små faciliteter vil koste 2,5 mio. kr. årligt. Forslaget finansieres fra eventuelt råderum i budgettet.

På vegne af byrådsgruppen for Det Konservative Folkeparti.

Tejs Frandsen